**Pályázati felhívás**

A Budapesti Műszaki és Gazdaságtudományi Egyetem (BME) Villamosmérnöki és Informatikai Kar ösztöndíj pályázatot hirdet a BME Térítési és Juttatási Szabályzat (TJSZ) 23. § alapján a hallgatók konzultációs tevékenységének ösztönzése és elismerése érdekében.

**Az ösztöndíjról:** A Budapesti Műszaki és Gazdaságtudományi Egyetem, az Eötvös Lóránt Tudományegyetem, valamint a Pázmány Péter Katolikus Egyetem pályázatot nyert el „Innovatív informatikai és infokommunikációs megoldásokat megalapozó tematikus kutatási együttműködések (3IN)” címmel. Az Európai Unió támogatásával, az Európai Regionális Fejlesztési Alap társfinanszírozásával megvalósuló EFOP-3.6.2-16-2017-00013 projekt keretében 3 kutatási pillér részeként a BME-n 15 témában, 6 tanszéken folyik kutatás a megadott témavezetők irányításával:

1. pillér: Szoftverfejlesztési módszerek és informatikai biztonság
2. Dinamikus modellezés (Mezei Gergely, AUT)
3. Programelemzési módszerek alkalmazása kártékony programok azonosítására és vizsgálatára (Buttyán Levente, HIT)
4. Konvergens IoT megoldások - Egységes szoftverfejlesztési módszertan alapkutatási komponensei (Lengyel László, AUT)
5. Anomizálás folyamatosan érkező adatokban (Dudás Ákos, AUT)
6. Szolgáltatásbiztonság garantálása CPS rendszerekben (Pataricza András, MIT)
7. pillér: Infokommunikációs hálózatok és kiberfizikai rendszerek
8. Valós idejű CPS rendszerek (Kovácsházy Tamás, MIT)
9. „Felhő” alapú hálózati megoldások (Cloud Networking) (Maliosz Markosz, TMIT)
10. Felhő alapú szolgáltatások minősége (Szeberényi Imre, IIT)
11. SDR-based, open IoT prototyping platform (Horváth Péter, HVT)
12. Időkritikus 5G hálózati infrastruktúrák (Gerhátné Udvary Eszter, HVT)
13. A digitális infrastruktúra szolgáltatási képességeinek fejlesztése és automatikus üzemeltetésének megalapozása (Do Van Tien, HIT)
14. pillér: Intelligens adatelemzés
15. Gyengén koherens sokdimenziós idősorok modellezése mély tanulással (Tóth Bálint Pál, TMIT)
16. Intelligens adatelemzés a CPS-ben (Pataki Béla, MIT)
17. Nagy adathalmazok (Big Data) komplex struktúráinak előrejelzése az adattudomány módszereivel (Szűcs Gábor, TMIT)
18. Döntéstámogató módszerek dinamikus orvosi képalkotó berendezésekhez (Szirmay-Kalos László, IIT)

A BME részéről a pályázat meghatározó célkitűzése a balatonfüredi térség fejlődésének, a régió informatikai fejlődésének támogatása. Az elnyert pályázat lehetőséget ad arra, hogy a kutatásokban BSc és MSc hallgatók, valamint doktoranduszok is részt vehessenek, és a pályázat keretében ösztöndíjban részesüljenek.

**A pályázás módja:** Az ösztöndíjra egyénileg, a mellékelt adatlap kitöltésével lehet pályázni. A pályázat benyújtásához a felsorolt témák témavezetői közül legalább egy szakmai ajánlás szükséges. A pályázatokat 2020. június 23-án 12:00 óráig kell benyújtani. **A fokozott járványügyi védekezésre való tekintettel - az egyetem honlapján 03.11.-i dátummal megjelent közlemény alapján – kérem, hogy a pályázatokat elektronikus úton küldjék be az andrasi.petra@eit.bme.hu címre.** A pályázatok eredeti példányait elegendő később, a veszélyhelyzet megszűnése után leadniuk. A pályázat keretében hiánypótlásra nincs mód, a benyújtott pályázat hiánytalanságáért a pályázó felelős.

**Az ösztöndíj összege:** 50.000 Ft – 200.000 Ft/hó[[1]](#footnote-1)

**A pályázók köre:** BME-n PhD képzésben aktív jogviszonyú nappali hallgatók, valamint azon legalább 3,5-es (görgetett) tanulmányi átlaggal rendelkező, utolsó kettő aktív félévükben legalább 40 kreditet teljesített aktív jogviszonyú nappali hallgatók, akik

a) vagy mesterképzésen tanulnak,

b) vagy az alapképzésen már specializációra kerültek.

c) vagy specializációra még nem kerültek, de a mintatanterv szerint haladnak és (görgetett) tanulmányi átlaguk eléri a 4,00-t.

**Az ösztöndíj időtartama:**  2020. július 1. – 2020. augusztus 31.  (maximum 2 hónap)

**A pályázó feladata:** Kutatás a választott témában a témavezető és a kijelölt mentoroktató irányításával. A pályázó vállalja, hogy az ösztöndíj folyósításának időszakában egy alkalommal részt vesz a témájának megfelelő helyszínen (Balatonfüreden, Esztergomban, Martonvásáron vagy Budapesten) rendezett egy- vagy kétnapos konferencián/workshopon és az eseményen angol vagy magyar nyelvű előadáson beszámol az elért kutatási eredményeiről.

**Bírálati szempont:** szakmai tartalom/szakmai előzmény (téma, motiváció), tanulmányi előmenetel/tanulmányi eredmény, regionális kapcsolódás (konvergencia-régió, kiemelten Közép-Dunántúl).

**Az értékelés menete:** A benyújtott írásbeli pályázatokat a BME VIK dékánja által kijelölt bíráló bizottság 2020. június 26-ig értékeli. A bíráló bizottság értékelése és javaslata alapján, a pályázaton nyertes hallgatók személyét, és az általuk elnyert ösztöndíj összegét a dékán állapítja meg a beérkezett pályázatok, és a rendelkezésre álló keret figyelembe vételével. Az eredményről a pályázó a pályázati adatlapon meghatározott e-mail címen kap értesítést.

**A pályázati kiírás közzétételi helye:** EIT honlap, VIK honlap

2020. június

Dr. Charaf Hassan

 dékán

1. Bíráló Bizottság értékelése és javaslata alapján kerül megállapításra az egyes pályázóknak adható ösztöndíj összege a benyújtott pályázat alapján. [↑](#footnote-ref-1)